
                                                                                                                       Приложение № 2
ПРОЕКТ НА ДОГОВОР
ДОГОВОР
за възлагане на обществена поръчка с предмет:
"Доставка на лекарствени продукти за нуждите на "Специализирана болница за активно лечение на онкологични заболявания – София област" ЕООД по 18 обособени позиции"
Обособена позиция № …………………………………………….
Днес, ................. г., в гр. София, между:

„СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ–СОФИЯ ОБЛАСТ” ЕООД /"СБАЛОЗ – София област" ЕООД/,

със седалище и адрес на управление: гр. София, община “Сердика”, бул. “Столетов” № 67, ЕИК 000770246, представлявано от д-р Диана Йорданова Недялкова – Управител, и Лилия Любенова Дикова – Гл. счетоводител, наричано за краткост ВЪЗЛОЖИТЕЛ, от една страна,

и
[Наименование на изпълнителя],

[с адрес: [адрес на изпълнителя] / със седалище и адрес на управление: [седалище и адрес на управление на изпълнителя], [ЕИК / код по Регистър БУЛСТАТ / регистрационен номер или друг идентификационен код (ако изпълнителят е лице, установено в друга държава членка на ЕС или трета страна), представляван/а/о от [имена на лицето или лицата, представляващи изпълнителя], в качеството на [длъжност/и на лицето или лицата, представляващи изпълнителя], [съгласно [документ или акт, от който произтичат правомощията на лицето или лицата, представляващи изпълнителя – ако е приложимо]], 

наричан/а/о за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. 112, ал. 1 от Закона за обществените поръчки (ЗОП) и въз основа на Решение № ........................ от ....................... г. на Управителя на „СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ – СОФИЯ ОБЛАСТ” ЕООД за определяне на изпълнител, след проведено договаряне без предварително обявление по ЗОП за възлагане на обществена поръчка с предмет "Доставка на лекарствени продукти за нуждите на "Специализирана болница за активно лечение на онкологични заболявания – София област" ЕООД по 18 обособени позиции", открита с Решение № ...................... от ....................... г.,

се сключи този договор („Договора/Договорът“) за възлагане на обществена поръчка с предмет "Доставка на лекарствени продукти за нуждите на "Специализирана болница за активно лечение на онкологични заболявания – София област" ЕООД по обособени позиции" при следните условия:
І. ПРЕДМЕТ НА ДОГОВОРА
Член 1 

(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва периодични доставки по заявка на разрешени за употреба лекарствени продукти, наричани за краткост "лекарства", "лекарствени продукти", "продукти" или "стоки" и описани съгласно Техническата спецификация - Приложение № 1, както и в Техническото и Ценово предложение на Изпълнителя (Приложения № № 2 и 3), неразделна част от Договора, и в съответствие с изискванията на настоящия Договор. 
(2) Посочените в спецификацията количества са прогнозни и не обвързват задължително ВЪЗЛОЖИТЕЛЯ. Видът и количеството на конкретните доставки, предмет на настоящия договор, се определят едностранно от ВЪЗЛОЖИТЕЛЯ, в зависимост от потребностите му, със писмена заявка изпратена по факс или ел. поща, съгласно указаното в настоящия договор.
(3) Предложението/ята за изпълнение на поръчката – Приложение № 2, са неразделна част от настоящия договор, като условията им се считат по право условия на настоящия договор, доколкото друго не е уговорено.
(4)
 С цел улеснение на страните при администриране на договора, страните се съгласяват и приемат като приложение № 4 към договора Обобщена попълнена спецификация за всички позиции, предмет на настоящия договор.
ІІ. ЦЕНИ И УСЛОВИЯ НА ПЛАЩАНЕ
Член 2 Цени

 (1) Общата прогнозна стойност на доставките, предмет на договора, е в размер на .................................................... лева без ДДС или .......................................лева с вкл. ДДС и представлява частта от офертата на ИЗПЪЛНИТЕЛЯ, с която е избран като такъв в проведената открита процедура, по посочените обособени позиции в приложение № 4 към договора "Обобщена попълнена спецификация" и за посочените в същото приложение суми.
(2) Цените по настоящия договор са определени в резултат на проведена открита процедура за възлагане на обществена поръчка, и са фиксирани в офертата на ИЗПЪЛНИТЕЛЯ, която същият е представил в процедурата.
(3) Цените на лекарствените продукти, отразени в ценовото/ите предложение/я, неразделна част от настоящия договор, са крайни доставни цени до мястото за доставка съгласно договора и остават непроменени за целия срок на договора, освен в случай на промяна на договора съгласно разпоредбите на Закона за обществените поръчки и правилника за прилагането му.
(4) Разходите за транспорт и всички други разходи, свързани с изпълнението на поръчката, са за сметка на ИЗПЪЛНИТЕЛЯ.
(5) В случай че през времето на действие на договора стойността по чл. 50 от Наредбата за условията, правилата и критериите за включване, промени и/или изключване на лекарствени продукти от Позитивния лекарствен списък и условията и реда за работа на Национален съвет по цени и реимбурсиране към МЗ стане по-ниска от договорената, възложителят безусловно заплаща лекарствените продукти на по-ниската цена, от датата на влизане в сила на конкректното решение на Национален съвет по цени и реимбурсиране.
(6) За промяна на договорираните цени, описана в предходните алинеи се подписва допълнително споразумение между страните. 

Член 3 Начин на плащане
(1)  Възложителят заплаща извършените доставки, като заплащането се извършва на база на документ, удостоверяващ приемането на стоката (протокол за доставка, търговски документ или друг съотносим документ), подписан от оправомощени представители на Страните без забележки за доставеното количество лекарства и издадена от изпълнителя фактура съгласно ЗДДС и ППЗДС в оригинал с посочени номер, дата и предмет на договора и съдържаща данни за доставката, както и всички необходими законови реквизити.
(2) Заплащането се извършва в български лева по банков път в срок от 60 дни (шестдесет дни) от датата на подписване на документ, удостоверяващ приемането на стоката (протокол за доставка, търговски документ или друг съотносим документ) и от издаване на фактурата.
(3) Плащанията по настоящия договор се извършват в български лева, с платежно нареждане по следната банкова сметка, посочена от Изпълнителя:: 

             Обслужваща банка: ………..............

             Град/клон/офис: ................................

             BIC код: .............................................

             IBAN: .................................................
(4) За дата на плащането се счита датата на заверяване на банковата сметка на Изпълнителя със съответната дължима сума. 
ІІІ. СРОКОВЕ И МЯСТО НА ИЗПЪЛНЕНИЕ НА ПОРЪЧКАТА
Член 4 

(1) Настоящият договор влиза в сила от подписване на договора от страните по него или изтичане/прекратяване на предходно сключен действащ договор със същия предмет, което от събитията настъпи по-късно и е със срок на действие до 12 (дванадесет) месеца или до изчерпване на стойността (по-ранното събитие).  
Член 5

(1) Срокът за доставка на заявените количества при регулярни заявки е ………………………..часа
 след получаване на писмена заявка, изпратена по факс или по ел. поща. При желание от страна на възложителя регулярните доставки може да са по уговорен график.
(2) При спешни случаи ИЗПЪЛНИТЕЛЯТ доставя заявените количества продукти в срок до ………………….часа
 след писмена заявка, отправена по факс или по ел. поща, а при необходимост - и по телефон.
(3) Доставките до определеното от възложителя франко място за доставка, се извършат в работни дни, от 08.00 до 16.00 часа. В случай че срокът изтича в неработен ден, доставката следва да се изпълни най-късно в първия работен ден, следващ деня, в който изтичат сроковете. При изрично указание от страна на възложителя при спешни заявки заявените количества се доставят извън указания в тази алинея часови диапазон.
IV. МЯСТО И УСЛОВИЯ НА ДОСТАВКА. ПРИЕМАНЕ НА ЗАЯВЕНОТО КОЛИЧЕСТВО.
Член 6
За място на доставка по договора се приема болничната аптека на „СБАЛОЗ – София област” ЕООД, град София, находяща се на адрес гр. София, 1233, бул.” Столетов”№ 67, Болнична аптека
Член 7
Видът и количеството на конкретните необходими лекарствени продукти се определят от ВЪЗЛОЖИТЕЛЯ, в зависимост от потребностите му, чрез изготвена от Ръководител Болнична аптека или друго, оправомощено от възложителя лице, писмена заявка, отправена по факс или по ел. поща. В заявката се съдържа и указание дали същата е регулярна или спешна.
Член 8

(1) ИЗПЪЛНИТЕЛЯТ доставя и предава заявените количества продукти на ВЪЗЛОЖИТЕЛЯ в указаното в чл. 6 място.
(2) За приемането и предаването на продуктите на мястото за доставка се съставя двустранен приемо-предавателен протокол, в който се отразява действително доставените по вид (наименование) и количество продукти, срокът на годност на всеки от продуктите, както и остатъчния им срок на годност. В протокола се отразяват и евентуалните възражения за липси или други видими недостатъци, включително по отношение на опаковката или установена забава в доставката или липсата на необходим придружаващ продукта документ.
(3) Собствеността върху продуктите се прехвърля върху ВЪЗЛОЖИТЕЛЯ в момента на фактическото предаване на мястото на изпълнение, отразено в протокола по предходната алинея.
Член 9

 (1) Доставените лекарствени продукти следва да отговарят на действащите нормативни изисквания за качество и европейски и международните стандарти, със съответната маркировка за дата на производство, годност и партидни номера, както и да отговарят на техническите стандарти на производителя, нормативните изискванията, правилата на Добрата производствена и дистрибуторска практика и декларираното в техническото/те предложение/я на ИЗПЪЛНИТЕЛЯ.
(2) Лекарствените продукти трябва да са със съответната маркировка за дата на производство, и да са с остатъчен срок на годност към момента на доставката не по-малък от 60 % (шестдесет на сто) от обявения от производителя срок на годност, указан върху опаковката, а за специфичните биологични лекарствени продукти - не по-малък от 25 (двадесет и пет) на сто от обявения от производителя към датата на всяка доставка.

(3) Продуктите следва да са опаковани по начин, който ги запазва от всякакви повреди, дължащи се на атмосферните условия и транспорт, като се държи сметка за времетраенето на транспорта.
(4) Маркировката трябва да е поставена върху всеки кашон, съответно опаковка.
(5) ИЗПЪЛНИТЕЛЯТ носи отговорност за вреди, произтекли от неправилна или недостатъчна опаковка или неправилна или недостатъчна маркировка.
(6) Лекарствените продукти, показали отклонения от стандартите и дефекти по време на приложението им в рамките на срока на годност, се подменят от ИЗПЪЛНИТЕЛЯ с редовни такива, като за целта се изготвя двустранен протокол.
(7) При невъзможност за доставяне на заявените продукти съгласно заявеното по вид, количество, договорена цена или друга характеристика на лекарствените продукти, ИЗПЪЛНИТЕЛЯТ е длъжен да уведоми писмено (писмената форма се счита за спазена и при уведомяване чрез ел. поща, факс) ВЪЗЛОЖИТЕЛЯ в срок не по-късно от 2 (два) часа след получаване на заявката.
(8) В случай че не достави заявените стоки в срок до 24 часа след договорения срок при спешни заявки или до 72 часа след договорения срок при регулярни заявки след уговорения срок и/или не уведоми в указания срок възложителя за невъзможността за извършване на доставката, това се счита за мълчалив отказ и ИЗПЪЛНИТЕЛЯТ дължи неустойка по чл. 15, ал. 5. Мълчаливият отказ се обективира в протокол на възложителя.
(9) За количества, доставени извън обхвата на съответната, отправена от възложителя заявка, или несъответстващи на приложенията към настоящия договор, ВЪЗЛОЖИТЕЛЯТ няма задължение за плащане.
(10) ИЗПЪЛНИТЕЛЯТ не носи отговорност за дефекти, възникнали в резултат на неправилни манипулации и съхранение от страна на ВЪЗЛОЖИТЕЛЯ.

Член 10.
Собствеността и риска от случайно повреждане или погиване на Продуктите, предмет на доставка преминават от ИЗПЪЛНИТЕЛЯ върху ВЪЗЛОЖИТЕЛЯ от датата на приемането им, вписана в документа, удостоверяващ приемането на стоката (протокол за доставка, търговски документ или друг съотносим документ). 
V. ПРАВА И ЗАДЪЖЕНИЯ НА СТРАНИТЕ
Член 11 Права и задължения на ИЗПЪЛНИТЕЛЯ

(1) ИЗПЪЛНИТЕЛЯТ има право да получи цената на продуктите в размер, по начин и в сроковете, определени в настоящия договор
(2) ИЗПЪЛНИТЕЛЯТ се задължава: 
1. да изпълнява получената заявка в сроковете, съответно по чл. 5, ал. 2 и ал. 3, със собствен специализиран транспорт и за своя сметка.
2. да опакова лекарствените продукти по начин, годен за тяхното транспортиране до склада на ВЪЗЛОЖИТЕЛЯ, без рискове за увреждането им.
3. да осигурява разтоварването на лекарствените продукти до определеното от възложителя помещение, представляващо франко мястото на доставка;
4. да предава с доставката необходимата информация и придружаващи лекарствените продукти документи, когато е необходимо.
5. да спазва номенклатурата и цените съгласно Техническото и Ценово предложения, неразделна част от договора, и да информира незабавно ВЪЗЛОЖИТЕЛЯ при настъпване на изменения по причини, независещи от ИЗПЪЛНИТЕЛЯ.

6. при одобрена рекламация на доставените лекарствени продукти, да възстановява съответните количествата на ВЪЗЛОЖИТЕЛЯ в предварително уговорен между двете страни срок.
7. да предава продуктите в състояние, годни за употреба и с остатъчен срок на годност не по-малко от 60 /шестдесет/ на сто от обявения от производителя към датата на доставка на всяка позиция от заявката, а за специфичните биологични лекарствени продукти - не по-малък от 25 (двадесет и пет) на сто от обявения от производителя към датата на всяка доставка.
8. да доставя лекарствените продукти, предмет на настоящия договор, с качество, което отговаря на техническите изисквания на производителя, което се удостоверява със сертификат за качество, издаден от компетентен орган в страната на производителя.
9. да достави стоката, отговаряща на изискванията за качество и съпроводена с разрешение за продажба на партидата, което удостоверява това качество.

 

10. ИЗПЪЛНИТЕЛЯТ е длъжен да упълномощи свой представител, който да подписва приемателно - предавателните протоколи, които удостоверяват предаването на съответните количества лекарствени продукти.



11. ИЗПЪЛНИТЕЛЯТ е длъжен да направи своевременен писмен отказ в сроковете по договора чрез посочените в същия начини за контакт, в случаите когато не е в състояние да извърши доставки за определен вид и количество лекарствени продукти. Отказът се придружава от основателни причини за неизвършването на доставката.
12. да заплаща неустойка, в случай на доставка на лекарствен продукт с по кратък от договорения срок на годност, съгласно чл.15, ал.4 и ал.5.
13. да спазва всички приложими правила и изисквания, свързани с опазване на околната среда, социалното и трудовото право, приложими или колективни споразумения и/или разпоредби на международното екологично, социално и трудово право, съгласно Приложение №10 към ЗОП.
(3)  доставка на лекарствен продукт с остатъчен срок на годност под 20 % се приравнява на пълно неизпълнение на съответната доставка, освен ако все пак ВЪЗЛОЖИТЕЛЯТ не приеме стоката.

Член 12 Права и задължения на ВЪЗЛОЖИТЕЛЯ

(1) ВЪЗЛОЖИТЕЛЯТ има право:
1. да получава лекарствените продукти, предмет на настоящия договор при условията, уговорени в него;

2. свободно да определя количеството на доставките, съобразно конкретните си нужди.
(2) ВЪЗЛОЖИТЕЛЯТ се задължава:

1. да предава на ИЗПЪЛНИТЕЛЯ заявки за необходимите количества продукти, съобразно уточнената спецификация;

2. да осигури свои представители, които да приемат доставките в договореното време;

3. да заплаща цената на доставените продукти съгласно условията и по начина, посочен в настоящия Договор;

4. да предявява рекламации в момента на предаване - приемане за видими недостатъци - изтекли срокове на годност, по-кратък от изискуемия остатъчен срок на годност, количество, липси и др.
VI. РЕКЛАМАЦИИ
Член 13

(1) ИЗПЪЛНИТЕЛЯТ гарантира годността на доставяните продукти съобразно изискванията на действащото законодателство.
(2) ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

а) количество и неокомплектованост на продуктите и/или техническата документация (явни недостатъци), включително:

- за количество, което не отговаря на заявеното;

- за неспазени условия и ред при транспортирането на продуктите;

- при нарушена цялост и опаковки;

- при несъответствие между партидните номера на изделията, вписани в приемо-предавателния протокол и фактурата, с партидните номера, вписани върху опаковките им.
б) качество (скрити недостатъци):

- при доставяне на стоки не от договорения вид съгласно настоящия договор;

- при констатиране на дефекти при употреба на стоките.


(3) В случай че при подписването на приемо-предавателния протокол за получаване на съответното количество от лекарствата ВЪЗЛОЖИТЕЛЯТ установи явни недостатъци, отправя писмено искане до ИЗПЪЛНИТЕЛЯ да отстрани недостатъците в срок, указан в писменото искане.
(4) Рекламации при отклонения в качеството (или други скрити недостатъци) се предявяват от страна на ВЪЗЛОЖИТЕЛЯ в рамките на срока на годност, указан върху опаковката на съответния продукт. ВЪЗЛОЖИТЕЛЯТ изпраща на ИЗПЪЛНИТЕЛЯ констативния протокол и отправя писмено искане до него да достави качествен продукт в срок, указан в писменото искане.


(5) При рекламация за явни несъответствия/недостатъци и/или отклонения ИЗПЪЛНИТЕЛЯТ е длъжен в тридневен срок от получаване на рекламацията за своя сметка и риск да замени/достави договореното.
(6) При рекламация за скрити несъответствия/недостатъци ИЗПЪЛНИТЕЛЯТ е длъжен в тридневен срок от получаване на рекламацията за своя сметка и риск да замени продуктите без необходимото качество съгласно договореното или да върне получената цена за продуктите, за които са направени рекламации, както и да заплати неустойка.
(7) Ако ИЗПЪЛНИТЕЛЯТ няма в наличност от посоченият за подмяна лекарствен продукт, той се задължава да върне стойността на ВЪЗЛОЖИТЕЛЯ в указания срок в писменото искане по ал. 3 и 4.

VII. ОТГОВОРНОСТИ
Член 14
Ако ВЪЗЛОЖИТЕЛЯТ просрочи задължението си по чл. 3, ал. 2 от договора с повече от 30 (тридесет) календарни дни, той дължи неустойка в размер на 0,1% на ден върху стойността на доставеното количество лекарствен продукт, но не повече от пет на сто от стойността на съответното количество.
Член 15 
 (1) Извън случаите по ал. 7 ИЗПЪЛНИТЕЛЯТ дължи неустойка в размер на 0,7 % на ден от стойността на съответното количество продукти, ако не изпълни изцяло или частично задълженията си по чл. 5, ал.1.
(2) ВЪЗЛОЖИТЕЛЯТ може да откаже приемането на стоките, ако в деня на тяхното приемане остатъчния срок на годност е по-малък от определения в чл. 9, ал. 2 и чл. 11, ал. 2, т. 7 от настоящия договор.
(3) В случаите по ал. 2 ВЪЗЛОЖИТЕЛЯТ може да приеме и да не заплати доставеното с по-малък от договорения остатъчен срок, като това се отбелязва в приемо-предавателния протокол. В случай че стоките бъдат дарени, ВЪЗЛОЖИТЕЛЯТ може да ги приеме и с по-малък остатъчен срок на годност, като в този случай, по негова преценка може да не прилага разпоредбите относно дължимата от изпълнителя за конкретната доставка неустойка или да намали размера й. Това обстоятелство се отразява в приемо-предавателния протокол. Доставката на лекарствен продукт с остатъчен срок на годност по-малък от 40 (четиридесет) на сто от обявения от производителя, a зa специфични биологични лекарствени продукти – по-малък от 20 (двадесет) на сто от обявения от производителя, може да се извърши само с мотивирано решение на ВЪЗЛОЖИТЕЛЯ. Без изрично писмено съгласие на ВЪЗЛОЖИТЕЛЯ продукти с по-малък от договорения срок не се заплащат.
(4) В случай на доставка на лекарствени продукти с по–кратък от договорения срок на годност, изпълнителят дължи неустойка, както следва:
59,99 – 50 % - 5% върху стойността на съответното количество;

49,99 – 40 % - 10% върху стойността на съответното количество;

39,99 – 30 % - 30% върху стойността на съответното количество;

29,99 – 20 % - 60% върху стойността на съответното количество;
под 20 % - 90% върху стойността на съответното количество.
(5) В случай на доставка на специфични биологични лекарствени продукти с по - кратък от договорения срок на годност, изпълнителят дължи следната неустойка: от 24.99 до 15% -20% върху стойността на доставката.
(6) При отказ /писмен или мълчалив/ на ИЗПЪЛНИТЕЛЯ, в случаите на чл. 9, ал. 8, той дължи неустойка в размер на 10 % (десет на сто) от стойността на недоставените лекарствени продукти.
(7) В случаите по предходната алинея или при забава с повече от 48 часа при спешни заявки или повече от 72 часа при регулярни заявки, ВЪЗЛОЖИТЕЛЯТ е свободен да закупи лекарствените продукти, за които от ИЗПЪЛНИТЕЛЯТ е налице отказ за доставка или посочената забава.
(8) При закупуване на лекарствените продукти в случайте по ал.7 на по-висока цена от тази в настоящия договор, за разликата в стойността ВЪЗЛОЖИТЕЛЯТ се удовлетворява от предоставената гаранция за изпълнение на този договор.
Член 16

(1) Ако ИЗПЪЛНИТЕЛЯТ изпадне в забава на задължението си по чл. 5, съответно чл. 11, ал. 2, т. 1:

- с повече от 2 /два/ часа при доставки, заявени като спешни,

- с повече от 12 /дванадесет/ часа при регулярни доставки, 
ВЪЗЛОЖИТЕЛЯТ може да задържи 50% от гаранцията за изпълнение по настоящия договор. 
(2) При констатиране на повторна забава ВЪЗЛОЖИТЕЛЯТ може да задържи 100% от гаранцията за изпълнение по настоящия договор. 
(3) В случай че в срока на договора, участникът допусне две неизпълнения на други свои задълженията, ВЪЗЛОЖИТЕЛЯТ може да задържи 100% от гаранцията за изпълнение.
(4) Неизпълнения на договора се констатират в приемо-предавателните протоколи за доставка и/или при предявяване на отделни рекламации, както и при установен писмен или мълчалив отказ.

Член 17
(1) При неточно изпълнение на задълженията по договора от страна на ИЗПЪЛНИТЕЛЯ, ВЪЗЛОЖИТЕЛЯТ заплаща дължимото след като  прихване стойността на неустойките по този договор.
(2) ВЪЗЛОЖИТЕЛЯТ удовлетворява претенциите си за неустойки в.вр. с неизпълнение по този договор в следния ред: първо, чрез прихващане на дължими суми, при липса на такива – от гаранцията за добро изпълнение, а след изчерпването ѝ – по съответния законов ред.
(3) Начисляването на неустойка не лишава изправната страна да търси обезщетение за претърпени вреди и пропуснати ползи над размера на неустойката.


Член 18 
В случай че ИЗПЪЛНИТЕЛЯТ не изпълни каквато и да е част от договора, същият дължи неустойка за пълно неизпълнение на договора в размер на 20 % от стойността на договора, в случай че ВЪЗЛОЖИТЕЛЯТ развали същия поради това неизпълнение. 

Член 19 
ВЪЗЛОЖИТЕЛЯТ има право на неустойка в размер на 20 % (двадесет процента) от стойността на договора и в случай че договорът бъде развален на основание, че срокът на годност на доставените лекарствени продукти е по-малък от 20 % (двадесет процента) от общия срок на годност. В случай че договорът бъде развален на това основание само по отношение на една или няколко позиции, то неустойката в размер на 20 % (двадесет процента) е от стойността на обособените позиции, за които договорът е развален.

VIII. РАЗВАЛЯНЕ НА ДОГОВОРА


Член 20

 

ВЪЗЛОЖИТЕЛЯТ има право да развали договора при неизпълнение на повече от две последователни доставки. В този случай ВЪЗЛОЖИТЕЛЯТ не е длъжен да изпраща каквото и да било предизвестие за развалянето – договорът се счита за развален от момента на получаване на уведомлението от страна на ИЗПЪЛНИТЕЛЯ, освен ако в уведомлението не е посочено друго. Право да развали договора по този ред ВЪЗЛОЖИТЕЛЯТ има и в случай че ИЗПЪЛНИТЕЛЯТ достави два или повече пъти лекарствени продукти със остатъчен срок на годност по-малък от 60 % (шестдесет процента) от установения общ такъв.

Член  21
ИЗПЪЛНИТЕЛЯТ има право да развали договора при просрочие на плащания за шест месеца с писмено предизвестие от 14 (четиринадесет) дни. Ако ВЪЗЛОЖИТЕЛЯТ изпълни задължението си в посочения период, договорът не се счита за развален 
Член  22 
При всички случаи на разваляне изправната страна уведомява писмено неизправната за факта на развалянето.

IХ. ПРЕКРАТЯВАНЕ НА ДОГОВОРА


Член 23. 

(1) Настоящият Договор се прекратява в следните случаи:
1. по взаимно съгласие на страните, изразено в писмена форма;

 

2. с изтичане на уговорения срок или достигане на максималните стойност/количества по него ;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата
4. При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 10 дни
5. предсрочно, в случаите, предвидени в ЗОП и настоящия договор;
6. с временното или окончателното отнемане, обезсилване или прекратяване на разрешението или удостоверението за търговия на едро на ИЗПЪЛНИТЕЛЯ.
 (2) ВЪЗЛОЖИТЕЛЯТ може да прекрати едностранно без предизвестие настоящия договор:
1. на посочените в чл. 118 от ЗОП случаи;
2. в случай на неточно изпълнение или предявени рекламации повече от два пъти по време на срока на договора за една и съща обособена позиция, или забава в сроковете за доставка от страна на ИЗПЪЛНИТЕЛЯ, без значение от обособената позиция или конкретните продукти;
3. не отстрани в разумен срок, определен от възложителя, констатирани недостатъци;
4. когато въз основа на неверни данни от ИЗПЪЛНИТЕЛЯ е приложено изключение по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици и е сключен договор с него. В този случай не се връща гаранцията за изпълнението му, не се заплащат извършените дейности, а получените плащания от ИЗПЪЛНИТЕЛЯ подлежат на незабавно възстановяване ведно със законната лихва. Във всички случаи ВЪЗЛОЖИТЕЛЯТ не дължи компенсации и обезщетения.
5. в случай че ИЗПЪЛНИТЕЛЯТ използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;
6. При виновна забава на ИЗПЪЛНИТЕЛЯ, продължила с повече от половината от срока за изпълнение на съответното задължение, ВЪЗЛОЖИТЕЛЯТ има право да прекрати договора едностранно без предизвестие.
(3) ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. [В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.]
(4) ВЪЗЛОЖИТЕЛЯТ има право да прекрати едностранно с 30-дневно предизвестие настоящия договор без дължими неустойки и обезщетения и без необходимост от допълнителна обосновка. 
(5) Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по договора.
(6) ВЪЗЛОЖИТЕЛЯТ прекратява договора с едноседмично предизвестие, ако бъде сключено рамково споразумение със същия предмет по реда и условията на ПМС № 146 от 9 юни 2015г. за създаване на Централен орган за покупки в сектор „Здравеопазване“ /ДВ бр.44/2015г., изм. и доп./, чиито клаузи са по-благоприятни от тези по настоящия договор съобразно избрания критерий за оценка.
(7) Доколкото настоящия договор регламентира отношенията между страните по повод няколко обособени позиции от процедурата по възлагане на обществена поръчка, то действието на договора може да бъде прекратено за една, за няколко позиции или изцяло в завимост от изявлението на съответната страна. 
Член 24
Този договор може да бъде изменян при условията на чл.116 от ЗОП. 

Х. ГАРАНЦИЯ ЗА ИЗПЪЛНЕНИЕ 


Член 25. Видове и размер на гаранциите. Форма на гаранциите.

(1) ИЗПЪЛНИТЕЛЯТ гарантира изпълнението на произтичащите от настоящия Договор свои задължения с гаранция за изпълнение в размер на …………….. лева без ДДС, явяваща се 3 % (три процента) от стойността на договора без ДДС.


(2) ИЗПЪЛНИТЕЛЯТ представя документи за внесена гаранция за изпълнение на Договора към датата на сключването му.
(3) ИЗПЪЛНИТЕЛЯТ избира формата на гаранцията измежду една от следните: (i) парична сума внесена по банковата сметка на ВЪЗЛОЖИТЕЛЯ; (ii) банкова гаранция; или (iii) застраховка, която обезпечава изпълнението чрез покритие на отговорността на ИЗПЪЛНИТЕЛЯ.
Член 26. Изисквания по отношение на гаранциите
(1) Когато гаранцията се представя във вид на парична сума, тя се внася по следната банкова сметка на ВЪЗЛОЖИТЕЛЯ: [.......................................]. Всички банкови разходи, свързани с преводите на сумата са за сметка на ИЗПЪЛНИТЕЛЯ;
(2) Когато ИЗПЪЛНИТЕЛЯТ представя банкова гаранция се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 (тридесет) дни.
(2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.
(2.2) Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.
(3) Застраховката, която обезпечава изпълнението, чрез покритие на отговорността на ИЗПЪЛНИТЕЛЯ, е със срок на валидност, срока на действие на договора, плюс най-малко 30 (тридесет)  дни. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на ИЗПЪЛНИТЕЛЯ. 

Член 27. Задържане и освобождаване на гаранциите
(1) ВЪЗЛОЖИТЕЛЯТ освобождава гаранцията за изпълнение на Договора, в срок от 30 (тридесет) дни, след изтичане на срока на настоящия Договор.
(2) ВЪЗЛОЖИТЕЛЯТ не дължи лихви върху сумите по предоставените гаранции, независимо от формата, под която са предоставени.
(3) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
(4) ВЪЗЛОЖИТЕЛЯТ има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на ИЗПЪЛНИТЕЛЯ и/или при разваляне или прекратяване на настоящия Договор по вина на ИЗПЪЛНИТЕЛЯ. В тези случаи, ВЪЗЛОЖИТЕЛЯТ има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:
(4.1) ВЪЗЛОЖИТЕЛЯТ има право да задържи гаранцията в пълен размер при системен (два или повече пъти в рамките на три месеца) отказ от страна на ИЗПЪЛНИТЕЛЯ за доставка на заявени от ВЪЗЛОЖИТЕЛЯ Продукти; и/или при системно (два или повече пъти в рамките на три месеца) несъответствие на доставените Продукти с договорените изисквания; както и че неточно изпълнение или предявени рекламации повече от два пъти по време на срока на договора за една и съща обособена позиция, или забава в сроковете за доставка от страна на ИЗПЪЛНИТЕЛЯ, без значение от обособената позиция или конкретните продукти
(4.2) При неизпълнение на задължения на ИЗПЪЛНИТЕЛЯ за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Продукти, ВЪЗЛОЖИТЕЛЯТ има право да задържи от гаранцията за изпълнение суми, на стойност съответно на несъответстващите Продукти или на Продуктите, чиято доставка е отказана.
(5) ВЪЗЛОЖИТЕЛЯТ има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на ИЗПЪЛНИТЕЛЯ.
(6) В случай на задържане от ВЪЗЛОЖИТЕЛЯ на суми от гаранциите, ИЗПЪЛНИТЕЛЯТ е длъжен в срок до 10 (десет) дни да допълни съответната гаранция до пълния ѝ размер, уговорен в настоящия договор, като внесе задържаната от ВЪЗЛОЖИТЕЛЯ сума по сметка на ВЪЗЛОЖИТЕЛЯ, или учреди банкова гаранция за сума в размер на задържаната или да застрахова отговорността си до пълния размер.
XI. НЕПРЕОДОЛИМА СИЛА
Член 28 
(1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.
(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.
(3) Докато трае непреодолимата сила, изпълнението на задължението се спира.
(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.
ПОДИЗПЪЛНИТЕЛИ

Член 28а. 

(1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.
(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.
(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.
(4) Независимо от използването на подизпълнители, отговорността за изпълнение на настоящия Договор и на Изпълнителя.
(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

Член 29. 
При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

(i) приложимите клаузи на Договора са задължителни за изпълнение от подизпълнителите;

(ii) действията на Подизпълнителите няма да доведат пряко или косвено до неизпълнение на Договора;

(iii) при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.
Член 30. 

(1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.
(2) Разплащанията по ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.
(3) Към искането по ал. 2 Изпълнителят предоставя становище, от което да е видно дали оспорва плащанията или част от тях като недължими.
(4) Възложителят има право да откаже плащане по ал. 2, когато искането за плащане е оспорено, до момента на отстраняване на причината за отказа.

XII.
КОНФИДЕНЦИАЛНОСТ 
Член 31.
Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

XIII. СЪОБЩЕНИЯ
Член 32. (1) Упълномощени представители на Страните, които могат да приемат и правят изявления по изпълнението на настоящия Договор са:

· за ВЪЗЛОЖИТЕЛЯ:гр. София 1233, бул. "Столетов" № 67, тел./факс 02/............

лица за контакт: Ръководител Болнична аптека

Ел. поща:...............................

· за ИЗПЪЛНИТЕЛЯ:

Адрес:

Лице за контакт, отговорно за изпълнението на договора: ......................................

Тел:.......................................

Факс:.....................................

Ел. поща:...............................

· за ПОДИЗПЪЛНИТЕЛЯ
:

Адрес:

Лице за контакт, отговорно за изпълнението на договора: ......................................

Тел:.......................................

Факс:.....................................

Ел. поща:...............................
(2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност. 
(3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.
(4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата Страна.
(5) Всички съобщения и уведомления между страните по този договор ще бъдат в писмена форма за действителност. Писмената форма се смята за спазена и когато съобщението е изпратено по факс и/или електронна поща или друг, изрично договорен между страните начин за получаване. Всяка писмена комуникация, отнасяща се до този договор между ВЪЗЛОЖИТЕЛЯ и ИЗПЪЛНИТЕЛЯ, трябва да съдържа заглавието и/или идентификационния номер на договора и да бъде изпратена на посочените в този договор адреси за контакти.
(6) За дата на съобщението се смята:


а) датата на предаването – при ръчно предаване на съобщението;


б) датата на пощенското клеймо на обратната разписка – при изпращане по пощата;


в) датата на приемането – при изпращане по факс;

г) датата и часът на системното съобщение за получаване или обратен e-mail за потвърждаване - при изпращане по електронна поща.
ХІV. ДОПЪЛНИТЕЛНИ РАЗПОРЕДБИ
Член 33.
За всички неуредени в настоящия Договор въпроси се прилага действащото българско законодателство.
Член 34

(1) Възникнали неясноти и противоречия по изпълнението на настоящия договор се решават с преговори между страните и допълнителни писмени споразумения към договора.
(2) Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд по седалището на ВЪЗЛОЖИТЕЛЯ на територията на Република България, по реда на Гражданския процесуален кодекс.


Член 35
ИЗПЪЛНИТЕЛЯТ няма право да прехвърля своите права или задължения по настоящия Договор на трети лица, освен в случаите предвидени в ЗОП. 
Член 36
Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло. 

Настоящият договор бе съставен и подписан в два еднообразни екземпляра, по един за всяка от страните.

Неразделна част от настоящия договор са следните приложения:

1. Приложение № 1 – Спецификация на ВЪЗЛОЖИТЕЛЯ;

2. Приложение № 2 – Техническо предложение на ИЗПЪЛНИТЕЛЯ.

3. Приложение № 3 -  Ценово предложение на ИЗПЪЛНИТЕЛЯ.

4. Приложение № 4 -  Обобщена попълнена спецификация.
ВЪЗЛОЖИТЕЛ:                              
ИЗПЪЛНИТЕЛ:
________________________


____________________________

Д-Р ДИАНА ЙОРДАНОВА 

УПРАВИТЕЛ






________________________

ЛИЛИЯ  ДИКОВА 

ГЛ. СЧЕТОВОДИТЕЛ
�	 Относимо е в случаите, когато договорът се сключва за повече от една обособена позиция


�	Стойността се попълва цифром и словом, в съответствие с предложеното от избрания за изпълнител участник, но не повече от 24 (двадесет и четири) часа.


�	 Стойността се попълва цифром и словом, в съответствие с предложеното от избрания за изпълнител участник, но не повече от 2 (два) часа


�	Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители


�	 Попълва се и остава в договора само в приложимите случаи.





